**НЕЗАБРАВИМА ПОЧИВКА НОВА ГОДИНА**

**НА ОСТРОВ ЗАНЗИБАР**

**ДИРЕКТЕН ЧАРТЪРЕН ПОЛЕТ**

**27.12.2021 – 04.01.2022**

**9 дни/ 7 нощувки**

**Ден 1 27.12.2021 СОФИЯ - ЗАНЗИБАР**

Отпътуване от София за Занзибар с директен чартърен полет на авиокомпания Bulgarian Air Charter по маршрута София – Занзибар (с техническо кацане в Египет) в 21:30 ч.

**Ден 2 28.12.2021 ЗАНЗИБАР**

Кацане в Занзибар в 07:40 ч. Посрещане от представител на местния туроператор на летището в Занзибар и трансфер до хотела. Настаняване след 14:00ч. Свободно време. Нощувка.

**Ден 3 29.12.2021 ЗАНЗИБАР**

Свободно време за плаж и почивка или **обиколка на Стоун Таун + екскурзия до Затворническия остров** (*50 евро / 98 лева*). Една прекрасна разходка през историята на острова, която ще ви покаже най-интересните забележителности и историческо наследство на Занзибар. Обиколката започва от пазара на града, който датира от 1904 г. и, от който можете да си закупите свежи зеленчуци, плодове и риба. Следва англиканската църква построена през 1873г на мястото, където са се продавали роби. Продължаваме обиколката със Султанския дворец от 1890г, използван за резиденция на членове на султанското семейство. Ще минем покрай родната къща на Фреди Меркюри (не се влиза вътре). Ще видим и Палата за церемонии, която е строена през 1883г за провеждане на кралски церемонии. Ще минем и покрай предишния Английския клуб, който сега е Африканската къща. Ще спрем да се насладим на дебелата сянка на Forodhani парк, който е любимо място за почивка на местните жители. И накрая – Старата крепост, която е построена от арабите за отбрана срещу нашествието на португалците.

**Затворническия остров** (3 часа). Островът се вижда от Стоун Таун и се намира на около 30 мин път с лодка. Изключително приятно място за релакс, почивка или гмуркане, обиколката ще се хареса на всеки, който иска да разнообрази престоя си. Островът носи името си от затвора, който е построен на него през 1893г, но никога не е бил използван по предназначение. Голямата атракция на острова са огромните костенурки, донесени тук от Сейшелите от Шейх Саид Маджит през 20-те години на 19в. Връщане в хотела.

Препоръчително е да носите непромокаеми торби за вещите си, както и водоустойчиви и калъфи за фото апарати и телефони. Моля не пипайте и не хранете костенурките.

*\*Препоръчително е консервативно облекло – дамите трябва да носят дълги панталони или поли, както и да са с покрити рамене.*  Нощувка.

**Ден 4 30.12.2021 ЗАНЗИБАР**

Свободно време за плаж и почивка или полудневен тур **„Занзибар – островът на подправките“** (около 3 часа, срещу допълнително заплащане 25 евро / 49 лева.)

Когато чуете за Занзибар, първата асоциация са подправките - карамфил, канела, пипер и много други. Те са купувани от султаните на Оман и една от причините за начало на търговията с роби. Можете да видите плантациите с подправки в непосредствена близост до Стоун Таун и ще се включите в екскурзия, която ще изпълни сетивата ви с ароматите на пресните билки. По време на обиколката ще получите детайлно описание на разнообразни подправки, както и на приложенията им в кулинарното изкуство и козметиката. Ще бъдете впечатлени, както от огромното разнообразие подправки, които се произвеждат, така и от лечебните им свойства, спомагащи изцеряването на различни заболявания. Ще можете да закупите и подправки и извличаните от тях масла на преференциални цени.

Препоръчително е консервативно облекло – дамите трябва да носят дълги панталони или поли, както и да са с покрити рамене. Връщане в хотела. Нощувка.

**Ден 5 31.12.2021 ЗАНЗИБАР**

Свободно време за плаж и почивка или полудневен тур „**Шнорхелинг на остров Мнемба“** (около 5 часа, срещу допълнително заплащане 40 евро / 78 лева.)

На 3 км. североизточно от Унгуджа ( Занзибар) е разположен частният остров Мнемба, който е 500 м. в диаметър и е обграден от коралов риф, обявен за морски резерват. Единствените посетители на острова са гостите на частния комплекса, които заплащат на нощувка между 1100-1660 USD на човек. Тези, които не са гости на комплекса могат да се доближат на разстояние до 200 м. от брега. Според жълти източници - собственик на острова е самият Бил Гейтс. На острова гнездят ( от февруари до септември) застрашените зелени костенурки, под защита и наблюдение от 1996г. Освен костенурки може да видите гърбати китове ( от юли до септември), китова акула ( най-голямата риба на света, достига до 15 м, изхранва се с планктон), три вида делфини, над 600 вида коралови риби. Екипировката следва да е като за плаж. Свободно време. Нощувка.

**Ден 6 01.01.2022 ЗАНЗИБАР**

Закуска. Свободно време за плаж и почивка или възможност за допълнителна екскурзия - **целодневна екскурзия Синьо сафари** (около 6 ч., ориентировъчно от 08:00 до 16:00 ч., срещу допълнително заплащане и при минимум 10 туриста – 50 евро / 98 лева).

Целодневният тур се провежда в южната част на острова. Отпътуване към селището Фумба, от където ще се качим на дървената ръчно направена яхта, с която ще се придвижваме днес в защитената зона на залива Minai. Ще имаме възможност да се гмуркаме, да плуваме в кристалните води на океана, ако имаме късмет ще видим и делфини, ще правим слънчеви бани на някой от пясъчните коси насред океана, и ще се любуваме на кораловите рифове с оборудване, което може да получим на място (безплатно). По време на прилива, ще отидем до скритата в мангровите гори на остров Kwale - Синя лагуна. Ще се върнем във Фумба с традиционното за местните плавателно средство – ръчно изработена лодка с платно.

В цената има включен обяд с безалкохолни напитки и бира, както и местни морски специалитети, приготвени специално за вас като риба, калмари, омари, също така и много богато разнообразие на екзотични плодове.

Препоръчително е да носите непромокаеми торби за вещите си, както и водоустойчиви калъфи за фото апарати и телефони.

Връщане в хотела късния следобед около 16:00 ч. Вечеря.Нощувка.

**Ден 7 02.01.2022 ЗАНЗИБАР**

Свободно време за плаж и почивка **полудневна разходка до** **парка Джозани (Jozani) и плажа Paje** (около 4 ч., ориентировъчно от 09:00 до 14:00 ч., срещу допълнително заплащане и при минимум 10 туриста – 40 евро / 78 лева).

Намиращ се на около 35 км юго-западно от столицата, на около 1000 хектара площ, това е най-голямата защитена зона на острова, в която преди години е можело да се видят леопарди и антилопи. Днес на територията на парка се намира една от най-застрашените популации на червените маймуни колобуси. Те са изключително фотогенични и приятелски настроени, и ще можете да ги видите отблизо. Друго интересно място за посещение тук е мангровата гора. *\*Моля не пипайте и не хранете животните*. Нощувка.

**Ден 8 03.01.2022 ЗАНЗИБАР**

Закуска. Свободно време за плаж и почивка. Вечеря. Нощувка.

**Ден 9 04.01.2022 ЗАНЗИБАР - СОФИЯ**

Закуска. Освобождаване на стаите. Отпътуване към летището за полет до София в 14:30 ч. Пристигане в София в 23:10 ч.

**ПАКЕТНИ ЦЕНИ:**

**27.12 .2021 – 04.01.2022**

|  |  |  |  |  |  |
| --- | --- | --- | --- | --- | --- |
| **Хотел / тип стая** | **Пансион** | **Човек в двойна стая** | **Единична стая** | **Трети възрастен** | **Дете до 12 год.**  **с двама**  **възр.** |
| Mermaids Cove  Resort 4\* /  Standard Room | All inclusive | 1478 евро /  2891 лева | 1839 евро /  3597 лева | 1478 евро /  2891лева | 1192 евро /  2332 лева |
| [Uroa Bay Beach](http://www.uroabay.com/) [Resort](http://www.uroabay.com/) 4\* /  Garden room | All inclusive | 1540 евро /  3012 лева | 1730 евро /  3385 лева | 1382 евро /  2703 лева | 1198 евро /  2343 лева |
| Kilindini Resort & Spa 5\* / Garden room | All inclusive | 1676 евро /  3278 лева | 2061 евро /  4031 лева | 1445 евро /  2827 лева | 1291 евро /  2525 лева |
| Kiwengwa Beach Resort 5\* / Standart room | Закуска и вечеря | 1973 евро /  3858 лева | 2304 евро /  4506 лева | 1961 евро /  3835 лева | 906 евро /  1772 лева |
| Kiwengwa Beach Resort 5\* / Standart room | All inclusive | 2153 евро /  4211 лева | 2484 евро /  4859 лева | 2141 евро /  4188 лева | 906 евро /  1772 лева |
| Double Tree By Hilton 4\* / Garden room | Закуска и вечеря | 1802 евро /  3524 лева | 2228евро /  4357 лева | 1790 евро /  3500 лева | 1376 евро /  2691 лева |
| Karafuu Beach Resort & SPA 5\*  / Garden Room | All inclusive | 2553 евро /  4994 лева | 2764 евро /  5406 лева | 2075 евро /  4057 лева | 1022 евро / 2000 лева |
| Hakuna Majiwe 4\*/Garden room | All inclusive | 1863 евро / 3643 лева | 2115 евро / 4136лева | 1636 евро /  3198 лева | 1406 евро/ 2750 лева |
| Blue Bay Beach Resort 5\* / Garden Room | All inclusive | 2319 евро /  4535 лева | 2562 евро /  5010 лева | 1909 евро /  3733 лева | 950 евро /  1858 лева |
| Sultan Sands Island 4\*/ Garden room | All inclusive | 2289 евро /  4478 лева | 2532 евро /  4952 лева | 1887 евро /  3690 лева | 950 евро /  1858 лева |
| VOI Kiwengwa 4\* / Standard  Garden Room | All inclusive | 1648 евро /  3223 лева | 2019 евро /  3949 лева | N/A | N/A |
| Diamonds Mapenzi Beach 4\*/Superior room | All inclusive | 2654 евро/ 5190 лева | 3420 евро / 6689 лева | 1887 евро /  3690 лева | 950 евро /  1858 лева |
| Sandies Boabab Beach 4\*/ Garden Room | All inclusive | 2684 евро / 5249 лева | 3465 евро / 6778 лева | 1900 евро / 3716 лева | 950 евро /  1858 лева |
| RIU Palace  Zanzibar 5\*/  Suite Cortyards | All inclusive | 2604 евро /  5094 лева | 3770 евро /  7373 лева | N/A | N/A |
| Zuri Zanzibar 5\* / Garden Bungalow | Закуска и вечеря | 2927 евро /  5725 лева | 4197 евро /  8209 лева | N/A | N/A |
| Zuri Zanzibar 5\* / Garden Bungalow | All inclusive | 3352 евро /  6555 лева | 4607 евро /  9010 лева | N/A | N/A |
| The Residence 5\*/Luxury Garden Pool Villa | Закуска и вечеря | 3138 евро/  6137 лева | N/A | 2235 евро /  4371 лева | 1795 евро /  3511 лева |
| The Residence 5\*/Luxury Garden Pool Villa | All inclusive | 3625 евро /  7091 лева | N/A | 2722 евро /  5325 лева | 2042 евро /  3994 лева |

**Цената е на човек в евро/ лева и включва:**

* самолетни билети с включени летищни такси по маршрута София – Занзибар – София с включен багаж до 20 кг и 7 кг ръчен багаж на човек;
* всички трансфери летище-хотел-летище;
* 7 нощувки в хоте[л по избор](http://bluebayzanzibar.com/bluebay-beach-resort-and-spa/) на остров Занзибар;
* Включена Новогодишна вечеря на 31.12.21
* медицинска застраховка с покритие 10 000 евро на човек със ЗАД „Мондиал“ с COVID покритие;
* посрещане на място от представител на фирмата партньор в Занзибар;
* представители на туроператора;

**Цената не включва:**

* виза за Танзания – 50$ (издава се предварително от България или на място след пристигане); за визата са необходими: сканирано цветно копие на паспорта с валидност поне 6 месеца от датата на връщане от пътуването; попълнена визова анкета (предоставя се от туроператора);
* PCR тестове ако са необходими.

Допълнително за Ваша сигурност може да бъде сключена застраховка „ Отмяна на пътуване“ срещу допълнително заплащане.

Общи условия при застраховка „Отмяна на пътуване“, включваща и отмяна на пътуването поради COVID-19:

* Възстановяване на възникналите разходи при анулиране на резервирано пътуване;
* Ако застрахованото лице се разболее от COVID-19 или е поставено под карантина поради съмнение за заболяване и следователно трябва да отмени планирано пътуване, застраховката покрива възстановяването на разходите за анулиране на пътуването.
* Заболяването на съпруг/а или близък роднина, който не пътува, също се счита за причина за анулиране на пътуването, при условие че лицето има живото застрашаващо състояние поради COVID-19 и се нуждае от интензивни грижи в болница.

Какво не покрива застраховката?

* Събития, които са причинени предумишлено или поради груба небрежност на застрахования;
* Опит за самоубийство или самоубийство;
* Събития в здравословното състояние на застрахования, които са настъпили или се очаква да настъпят в момента на сключване на застраховката или началото на пътуването;
* Събития, които застрахования понася вследствие на употреба на алкохол, наркотици, медикаменти или поради отлагане на предписана терапия;
* Събития, които са в посредствена или непосредствена връзка с размирици, военни действия, терор от всякакъв вид, стихийни бедствия, влияния на околната среда, земетресения;

За повече информация относно включените застраховки, моля свържете се с нас!

**Условия за записване:**

* Депозит в размер на 200 евро на човек – след потвърждение на резервацията
* Втори депозит в размер на 500 евро – 60 дни преди датата на отпътуване
* Доплащане до 30 дни преди заминаването.

**Анулационни условия:**

* до 60 дни преди датата на заминаване не се дължи неустойка – сумата се възстановява от ТУРОПЕРАТОРА
* от 59 до 31 дни преди датата на заминаване се дължи неустойка на ТУРОПЕРАТОРА в размер на 700 евро;
* от 30 дни до датата на пътуването се дължи неустойка на ТУРОПЕРАТОТА в размер на 100% от общата стойност на пътуването;
* При невъзможност от пътуване, поради забрана или ограничения в следствие на епидемиологична обстановка свързана с COVID 19, заплатената сума се възстановява в пълен размер в рамките на 14 дни от датата на отпътуването
* Смяна на име до 10 дни преди пътуване без неустойка.
* При анулация на пътуването от страна на ТО, сумата се възстановява в рамките на 7 дни от деня на анулацията;
* При невъзможност от пътуване, поради забрана или ограничения в следствие на епидемиологична обстановка свързана с COVID 19, заплатената сума се възстановява в пълен размер в рамките на 14 дни от датата на отпътуването.
* В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.

**ЗАБЕЛЕЖКИ:**

* Минимален брой туристи за осъществяване на програмата: 140
* Срок за уведомление за несъбран минимум – 10 дни, преди заминаване
* Промяна на цената е възможна при: промяна на транспортни разходи (гориво), летищни, пристанищни и др. такси; промяна с повече от 3% на валутния курс в периода м/у датата на сключване на договора и отпътуването; непредвидено покачване на цените от страна на партньорите ни, както и в други обективно наложителни случаи.
* Посочените пакетни цени са калкулирани при курс на лев към долара 1.00 USD = 1.60 BGN.
* Авиокомпанията си запазва правото за смяна на часовете на излитане и кацане, за което туроператора ще информира своевременно потребителите.
* Туроператорът си запазва правото на промени в последователността на изпълнение на програмата по независещи от него причини и не носи отговорност за туристи, недопуснати от съответните гранични власти.
* Преди заминаване туроператорът ще информира туристите за евентуални изисквания, процедури и препоръки касаещи влизането и престоя на Занзибар.

Цената на полета е изчислена при следните цени на горивата :

София- $542/t , Асуан  -$628/t , Занзибар - $1264/t

Заложените цени на горивата са към дата 15.06.2021

**Необходими документи:**

* + Международен паспорт с мин. валидност 6 месеца след датата на връщане;
  + Пътуването е без задължителни медицински изисквания за имунизации.
  + За деца до 18 г. пътуващи с един или без родител, нотариална заверка от единия или двамата родители!

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 13062110000407 на ЗК „Лев Инс”АД